b'\n_START_ARTICLE_\nKerajaan Singapura\n_START_PARAGRAPH_\nPemerintah Singapura (nama rasmi digunakan, juga dikenali dengan nama Kerajaan Singapura) ditakrifkan Perlembagaan Republik Singapura sebagai badan eksekutif yang memerintah negara ini terdiri daripada Presiden dan Kabinet Singapura Peranan Presiden hanyalah kecil walaupun mengikut budi bicara sendiri memeriksa tindakan pemerintah Singapura. Kabinet Pemerintahlah sbeenarnya yang menguruskan pemerintah dengan pimpinan oleh sebuah Perdana Menteri._NEWLINE_dibentuk oleh parti politik yang mencapai majoriti asas pada pilihan raya umum yang diadakan di negara pulau ini sekurang-kurangnya sekali setiap lima tahun sebagai sebahagian sistem politik Singapura dan didukung oleh Perkhidmatan Awam Singapura. Kerajaan ini sering kali ditarafkan oleh Transparency International sebagai salah sebuah kerajaan yang paling telus secara politik dan yang paling kurang rasuah di dunia, tetapi juga pernah dikritik kerana intimidasi terhadap pengundi , dan pencabulan kebebasan bersuara. _NEWLINE_Badan ini dipilih melalui pilihan raya sejak tahun 1959, apabila Singapura mencapai pentadbiran sendiri. Sebelum itu, kerajaan terutamanya sama ada berbentuk pentadbiran penjajah sahaja atau campuran pemerintahan penjajah dan dewan yang separa dipilih, seperti Majlis Perundangan. Parti Tindakan Rakyat sentiasa membentuk majoriti keanggotaan dalam pemerintah dalam setiap pilihanraya sejak tahun 1959.'